Oficiālais Vēstnesis L 345 , 29/12/2001 Lpp. 0025 - 0028



Komisijas Regula (EK) Nr. 2592/2001 (2001. gada 28. decembris), ar ko paredz papildu informācijas un pārbaudes prasības dažu tādu vielu ražotājiem vai importētājiem, kuras ir prioritāras saskaņā ar Padomes Regulu (EEK) Nr. 793/93 par esošo vielu radītā riska novērtējumu un kontroli EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 23. marta Regulu (EEK) Nr. 793/93 par esošo vielu radītā riska novērtējumu un kontroli [1], un jo īpaši tās 10. panta 2. punktu, tā kā: (1) Dalībvalstis, kas saskaņā ar Regulu (EEK) Nr. 793/93 nozīmētas par ziņotājām dažu prioritāru vielu radītā riska novērtēšanas pasākumiem, ir izvērtējušas informāciju, kuru par šīm vielām snieguši to ražotāji un importētāji. Apspriedušās ar attiecīgajiem ražotājiem un importētājiem, tās noteikušas, vai riska novērtēšanai no šiem ražotājiem un importētājiem nebūtu jāpieprasa sniegt papildu informāciju un/vai veikt papildu pārbaudes. (2) Ražotāji un importētāji saskaņā ar Regulas (EEK) Nr. 793/93 10. panta 5. punktu ir pārbaudījuši, vai attiecīgo vielu novērtēšanai vajadzīgā informācija nav saņemama no to līdzšinējiem ražotājiem un importētājiem. Ražotāji un importētāji, apspriedušies ar dalībvalstīm, kuras nozīmētas par ziņotājām, ir pārbaudījuši arī, vai pārbaudes ar dzīvniekiem nevarētu aizstāt ar citām metodēm vai samazināt to apjomu. (3) Dalībvalstis, kuras nozīmētas par ziņotājām, ir informējušas Komisiju par vajadzību pieprasīt, lai šo vielu ražotāji sniegtu papildu informāciju vai veiktu papildu pārbaudes. (4) Dalībvalstis, kuras nozīmētas par ziņotājām, ir iesniegušas Komisijai protokolus par pieprasījumiem veikt papildu pārbaudes. (5) Regulas (EEK) Nr. 793/93 12. panta 3. punktā noteikts, ka par vielām, kuras tīrā veidā vai preparātu sastāvā ražo vai importē vairāki ražotāji vai importētāji, papildu pārbaudes var veikt viens ražotājs/importētājs, kas darbojas pārējo ražotāju vai importētāju vārdā. Tādā gadījumā pārējiem ražotājiem un importētājiem jānorāda uz veiktajām pārbaudēm un jāveic izmaksām atbilstīgas iemaksas. (6) Šīs regulas noteikumi ir saskaņā ar atzinumu, ko sniegusi komiteja, kura izveidota saskaņā ar Regulas (EEK) Nr. 793/93 15. pantu, IR PIEŅĒMUSI ŠO REGULU. 1. pants Šīs regulas pielikumā uzskaitīto vielu ražotāji un importētāji, kuri snieguši informāciju saskaņā ar prasībām, kas noteiktas Regulas (EEK) Nr. 793/93 3., 4., 7. un 9. pantā, sniedz šīs regulas pielikumā norādītās ziņas un veic tajā noteiktās pārbaudes, un rezultātus nodod dalībvalstīm, kas nozīmētas par ziņotājām. Pārbaudes veic saskaņā ar protokoliem, ko izstrādājušas dalībvalstis, kuras nozīmētas par ziņotājām. Rezultātus iesniedz pielikumā noteiktajā termiņā. 2. pants Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 28. decembrī Komisijas vārdā — Komisijas locekle Margot Wallström [1] OV L 84, 5.4.1993., 1. lpp. -------------------------------------------------- PIELIKUMS | Einecs Nr. | CAS Nr. | Vielas nosaukums | Ziņotāja dalībvalsts | Informācijas prasības attiecībā uz pārbaudēm | Mēneši no šīs regulas spēkā stāšanās dienas | 1. | 200–539–3 | 62–53–3 | Anilīns | D | Dati par anilīna veidošanos no kaučuka ķimikālijām | 9 | Dati par Eiropas kaučuka rūpniecībai tipisku notekūdeņu novadīšanu un notekūdeņu attīrīšanu | 9 | Dati par kaučuka rūpniecības kaitīgo vielu emisijām atmosfērā un kaučuka rūpniecībā izmantojamajām gāzu emisiju attīrīšanas paņēmieniem | 9 | Augu toksicitātes pārbaude, tos apputinot | 6 | Ilgstošas Lumbriculus variegatus un Chironomus riparius hroniskas toksicitātes pārbaudes ar preinkubētām nogulsnēm | 6 | Lumbriculus variegatus sauszemes bioakumulācijas pārbaude ar preinkubētām nogulsnēm | 6 | Sauszemes akumulācijas pārbaudes ar preinkubētu augsni Sauszemes bioakumulācijas pārbaudes ar preinkubētu augsni | atkarīgs no 3,4-dihloranilīna pārbaudes rezultātiem (sauszemes akumulācija) un anilīna nogulšņu pārbaužu rezultātiem | 2. | 201–557–4 | 84–74–2 | Dibutilftalāts | NL | Augu toksicitātes pārbaude | 12 | 3. | 202–627–7 | 98–01–1 | 2-furaldehīds | NL | Gēnu mutāciju pārbaude in vivo | 12 | 4. | 202–974–4 | 101–77–9 | 4,4'-metilēndianilīns | D | Ilgstoša Lumbriculus variegatus hroniskas toksicitātes pārbaude | 6 | 5. | 204–211–0 | 117–81–7 | Bis(2-etilheksil)ftalāts | S | Zivju pētījums saldūdenī vairākās paaudzēs | 18 | 6. | 204–825–9 | 127–18–4 | Tetrahloretilēns | UK | Tetrahloretilēna un trihloretiķskābes vides monitoringa programma ES Trihloretiķskābes 14C izotopisko izmaiņu analīze vismaz vienā vietā, kurā tā ir augstā koncentrācijā Pārbaude attiecībā uz trihloretiķskābes iespējamo veidošanos augsnē dabīgos apstākļos vismaz vienā vietā un potenciālās plūsmas noteikšana no šā avota | 18 | 7. | 214–604–9 | 1163–19–5 | Bis(pentabromfenil) ēteris | F/UK | Toksicitātes ontoģenēzes pētījums | 3 | Debromēšanas pārbaude: | | — anaeroba noārdīšanās, | 3 | — fotoķīmiska noārdīšanās | 6 | 28 dienu nogulšņu toksicitātes pētījums Lumbriculus variegatus | 6 | Augu augšanas pārbaude | 6 | Reproduktīvai sistēmai toksisku vielu koncentrāciju pārbaude sliekām | 6 | Aktīvo dūņu elpošanas inhibēšanas pētījums | 6 | 8. | 231–152–8 | 7440–43–9 | Kadmijs | B | Vielas šķīdības/pārveidošanās noteikšana ūdenī | 3 | 9. | 231–765–0 | 7722–84–1 | Ūdeņraža peroksīds | FIN | Atkārtotas devas ieelpošanas pētījums pēc 90 dienām | 24 | 10. | 247–148–4 | 25637–99–4 | Heksabromciklododekāns | S | Atkārtotas devas toksicitātes pētījums pēc 90 dienām | 6 | 11. | 251–087–9 | 32536–52–0 | Difenilētera oktabromatvasinājums | F/UK | 90 dienu ieelpošanas pētījums ar reproduktīvās sistēmas orgānu un imūntoksicitātes parametru pārbaudi | 3 | Debromēšanas pārbaude: | | — anaeroba noārdīšanās, | 6 | — fotoķīmiska noārdīšanās | 18 | vai līdzvērtīga informācija | | 28 dienu nogulšņu toksicitātes pētījums Lumbriculus variegatus | 6 | Augu augšanas pārbaude | 6 | Reproduktīvai sistēmai toksisku vielu koncentrāciju pārbaude sliekām | 6 | Aktīvo dūņu elpošanas inhibēšanas pētījums | 6 | 12. | 287–477–0 | 85535–85–9 | Alkānu C14-17 hloratvasinājumi | UK | 28 dienu nogulšņu toksicitātes pētījums Lumbriculus variegatus | 6 | 28 dienu toksicitātes pārbaude Chironomus midge sugām | 6 | Ilgstoša augu augšanas pārbaude | 6 | Reproduktīvai sistēmai toksisku vielu koncentrāciju pārbaude sliekām | 6 | --------------------------------------------------